钦定古今图书集成/明伦汇编/闺媛典/第209卷 > 吴文俊妻黄氏〈邓氏附〉
## 钦定古今图书集成/明伦汇编/闺媛典/第209卷 > 吴文俊妻黄氏〈邓氏附〉

按《邵武府续志》：黄氏云彤，吴文俊妻。文俊嗜学善文，
好施济，早亡。黄氏性贞静，事舅姑尽妇道，抚三岁子
世昭。越明年，舅姑相继丧，家日贫。氏勤女红，教子就
学，备尝艰苦。及世昭长，娶邓氏，邓年十六，归甫两月，
而昭亦夭没。黄氏与邓并哭踊，昏绝复苏。黄谓妇曰：
“适见吾儿，言汝怀子，可不死。”久之，果产一子。乡人奇
之，因以“奇”名。邓氏事姑尢尽礼，处妯娌无间言。黄氏
年七十，起居甚艰，邓氏问寝视膳，温凊无阙。黄氏卒，
年八十五。邓氏守姑丧尽礼，为奇娶妇，生一子而殁。
继娶桂氏，连生数子，而桂氏事姑尢孝。邓氏年八十
馀终。